Diari Oficial de la Generalitat Valenciana


Sumari del DOGV 5433, del 22-01-2007 (2006/15913)

Informació pública de la contractació mitjançant procediment obert per a la selecció de l'agent urbanístic del polígon industrial Garrofera, de Guadassuar.
-----------------------------------------------------------------------------------------------------------------------------------------------------------

### Dades del document

Número de DOGV
:   5433

Data del DOGV
:   22-01-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2006/15023


Data del document
:   19-12-2006

Organisme emissor
:   Desarrollo Urbanistico Mare Nostrum, SLU

Tipus de document
:   Informació Pública

La mercantil Desarrollo Urbanístico Mare Nostrum, SLU, amb el codi d'identificació fiscal U55564821, i domicili a estos efectes a l'avinguda dels Esports, s/n, d'Alzira (València), formularà proposta de programa d'actuació integrada que té per objecte la urbanització dels terrenys que integren el denominat polígon industrial Garrofera, de Guadassuar. Tot això a la vista de la contractació mitjançant procediment obert amb concurs previ per a la selecció de l'agent urbanístic convocat per l'Ajuntament de Guadassuar, aprovat en l'Acord Plenari de data 28 de setembre de 2006 (DOGV núm. 5.385, de 10 de novembre de 2006), i a l'empara de l'establit en l'article 133 de la Llei 16/2005, de 30 de desembre, Urbanística Valenciana.  
L'alternativa tècnica del programa està integrada bàsicament pel pla parcial modificatiu, estudi de paisatge, estudi d'impacte ambiental, estudi de trànsit, estudi d'inundabilitat, projecte d'urbanització i la documentació establida en els articles 72 a 74 de la Llei Urbanística Valenciana, en modificar la proposta de programa l'ordenació estructural.  
De conformitat amb el que disposa l'article 134 de la Llei 16/2005, de 30 de desembre, de la Generalitat Valenciana, Urbanística Valenciana, se sotmet a informació pública l'esmentada documentació pel termini d'un mes, i es fa constar que, en data 26 de gener de 2007, quedarà protocol·litzada mitjançant acta autoritzada per la Notaria d'Ana-Victoria García-Granero Colomer, amb domicili al carrer dels Arbres, número 52 (46805 Algemesí), amb horari d'atenció al públic de 09.30 a 14.00 hores de dilluns a divendres, i de 16.30 a 18.30 els dilluns-dimarts-dijous a la vesprada, i dipositada una còpia de la documentació a l'Ajuntament de Guadassuar. Durant el termini indicat d'un mes es podrà consultar tota la documentació, tant a l'ajuntament esmentat com a la notaria ans esmentada en què quede protocol·litzada, on així mateix es podrà obtindre una còpia de l'acta de protocol·lització, així com formular les al·legacions oportunes.  
Este anunci es publica igualment perquè valga d'anunci als afectats desconeguts, o aquells l'adreça dels quals no constara o constara erròniament al Registre Cadastral, de conformitat i als efectes prevists en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Este anunci tindrà la consideració d'edicte.  
Alzira, 19 de desembre de 2006.- L'apoderat: Javier Marchesi Alcober.